Diari Oficial de la Generalitat Valenciana


Sumari del DOGV 8398, del 05-10-2018 (2018/8840)

Notificació de la interlocutòria dictada en el procediment d'adopció número 1586/2017.
--------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8840


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 1586/2017. [2018/8840]  
Procediment: adopció número 1586/2017.  
De: Generalitat Valenciana.  
Contra: Diana Arenas i Ahmet Laghroussi.  
  
En aquest procediment adopció seguit a instàncies de Generalitat Valenciana contra Diana Arenas i Ahmet Laghroussi, s'ha dictat la interlocutòria que literalment diu el següent:  
  
«Interlocutòria número 338/2018  
Castelló de la Plana, 5 de setembre de 2018  
  
Antecedents de fet  
Primer. En data 22 de novembre de 2017, la lletrada habilitada de la Generalitat Valenciana, en representació de l'entitat pública a què es refereixen els articles 175 i següents del Codi Civil en la seua redacció donada per la Llei 26/2015, de 28 de juliol, de modificació del sistema de protecció a la infància i l'adolescència, va presentar sol·licitud de proposta prèvia d'adopció de la menor d'edat [...].  
  
Part dispositiva  
En atenció a allò que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, ordene l'adopció de la menor d'edat [...] (nascuda a Vila-real, Castelló de la Plana, en data 28 de juliol de 2014, i inscrita en el Registre Civil de la població indicada, en la secció I, al tom 271, pàgina 197), en favor de la família proposada pel Consell d'Adopció de Menors (expedient núm. 775.40.9357-I), tot això en interés de la menor.  
Determineu els cognoms de la menor en la forma legalment establida.  
Una vegada siga ferma aquesta resolució, notifiqueu-la per mitjà d'un exhort a l'encarregat del Registre Civil de Vila-real (Castelló de la Plana) a fi que procedisca a la inscripció de l'adopció al marge de la inscripció de naixement de l'adoptada, després de la qual cosa s'arxivarà aquest expedient.  
Notifiqueu aquesta resolució al promotor de l'expedient, al pare biològic i al Ministeri Fiscal, i feu-los saber que en contra es pot interposar un recurs d'apel·lació en el termini de vint dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
Uniu aquesta resolució al llibre d'interlocutòries definitives d'aquest jutjat, i deixeu-ne un testimoniatge en les actuacions.  
Aquesta és la meua interlocutòria, que pronuncie, mane i firme»  
  
I atés que el demandat, Ahmet Laghroussi, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 5 de setembre de 2018.- El lletrat de l'Administració de justícia: Pedro Moya Donate.